stanford-oval/wikipedia huggingface dataset:
Close Your Eyes (שיר של קים פטרס)
הערות שוליים

↑  קים פטרס, ארון ג'וסף, לוקאס גוטוואלד, שרה הדסון, ג'סי סיינט ג'ון
1 2 3 4 5  Kim Petras – TURN OFF THE LIGHT, VOL. 1, a playlist by pattozapata on Spotify, Spotify
↑  Release group “TURN OFF THE LIGHT” by Kim Petras - MusicBrainz, musicbrainz.org
↑  Kim Petras – Close Your Eyes, נבדק ב-2022-09-26
↑  Kim Petras's Track-by-Track Breakdown of Her Halloween Mixtape 'Turn Off the Light, Vol. 1', www.out.com, ‏2018-10-01 (באנגלית)
↑  TURN OFF THE LIGHT by Kim Petras, Genius (באנגלית)
↑  KIM PETRAS on Instagram: “#BROKENTOUR COMING TO UR STEP DADS HOUSE THIS JUNE 🖤 babes I cant wait … tickets on sale 10am Friday but if you’re a real one go to…”, Instagram (באנגלית)
↑  Kim Petras, Spotify
↑  KIM PETRAS - Close your eyes. Live Paris (2/02 /2020), נבדק ב-2022-09-26
↑  Kim Petras - Close Your Eyes (Live in Boston, Ma - Bloom Tour 2018), נבדק ב-2022-09-26
↑  Close Your Eyes - Kim Petras (Official Audio)
| קים פטרס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Feed the Beast |  |
| מיקסטייפים | Clarity • Turn Off the Light |  |
| מיני-אלבומים | Turn Off the Light, Vol. 1 • Slut Pop |  |
| סינגלים | "I Don't Want It at All" • "Hillside Boys" • "Hills" • "Slow It Down" • "Faded" • "Heart to Break" • "Can't Do Better" • "All the Time" • "Feeling of Falling" • "If U Think About Me..." • "Homework" • "1, 2, 3 Dayz Up" • "Icy" • "How It's Done" • "Reminds Me" • "Malibu" • "Future Starts Now" • "Coconuts" • "Running Up That Hill" • "Unholy" • "If Jesus Was a Rockstar" • "Made You Look (Remix)" • "Brrr" • "Alone" • "TQUM (Remix)" |  |
| Turn Off the Light | "There Will Be Blood" • "Wrong Turn" • "Demons" • "Close Your Eyes" • "Turn Off the Light" • "Tell Me It's a Nightmare" • "In the Next Life" |  |
| השתתפות בסינגלים | "Unlock It" • "Love Me Less" • "Click (No Boys Remix)" • "Jenny (Remix)" • "SugarCrash! (Remix)" • "Stars Are Blind (Paris' Version)" |  |
| סינגלים שיווקיים | "Sweet Spot" • "All I Do Is Cry" |  |
| שירים אחרים | "Broken Glass" • "Reminds Me of You" |  |
| סיבובי הופעות | Broken Tour • The Clarity Tour • Slut Tour |  |
| ערכים קשורים | Era 1 |  |
אמרפל

אברהם מביס את ארבעת המלכים, איור מאת אנטוניו טמפסטה משנת 1613
אַמְרָפֶל מלך שנער, נזכר בתנ"ך בספר בראשית, פרק י"ד כאחד ממלכי קואליציית ארבעת המלכים שהוקמה יחד עם אריוך מלך אלסר, כדרלעמר מלך עילם ותדעל מלך גוים, למטרת דיכוי מרד של חמשת מלכי כיכר הירדן שכרתו ביניהם ברית על מנת למרוד במלכי מסופוטמיה. אמרפל הוא הדמות הראשונה במקרא אליה מוצמד התואר מלך.
במקרא

ארבעת המלכים, בהנהגת כדרלעומר, באו לכנען כדי להכניע את מלכי כיכר הירדן שמרדו בכדרלעומר. בדרכם הכו בעמים נוספים, בהם הרפאים, החורים הכנעניים, האמורים ועוד. במלחמתם כנגד חמשת מלכי כיכר הירדן הכניעו ארבעת המלכים את המורדים, שבו מהם שבי רב ובזזו את כל רכושם. בדרכם צפונה אל ארצותיהם רדף אחריהם אברהם, ובאזור דמשק השיג אותם, הביסם, והשיב את השבויים והרכוש למלכי כיכר הירדן.
שמו וארצו

השם אמרפל נזכר גם בטקסטים באוגרית בתעתיק עמרפ, כאשר האות ל' חסרה.
על פי המקרא, שנער הוא למעשה שמה הקדום של בבל, כפי העולה ממעשה דור הפלגה: ”וַיְהִי בְּנָסְעָם מִקֶּדֶם וַיִּמְצְאוּ בִקְעָה בְּאֶרֶץ שִׁנְעָר וַיֵּשְׁבוּ שָׁם... עַל כֵּן קָרָא שְׁמָהּ בָּבֶל כִּי שָׁם בָּלַל ה' שְׂפַת כָּל הָאָרֶץ וּמִשָּׁם הֱפִיצָם ה' עַל פְּנֵי כָּל הָאָרֶץ” (בראשית פרק י"א, פסוקים ב'; ט'), וכך היא גם הדעה הרווחת בקרב חוקרי המקרא, דבר המסתדר עם אחת ההשערות אשר נוטה לזהות את אמרפל עם חמורבי עצמו, שנודע גם כעמורפי. השערה אחרת מזהה אותו עם אובל-פי-אל השני מלך אשנונה.
יוסף בן מתתיהו, בספרו "קדמוניות היהודים", טוען כי אמרפל היה שר צבא אשורי שנשלח עם שלושת שרי הצבא האחרים למסע ענישה בכנען; יחדיו בזזו שרי הצבא את סוריה והכניעו את מלכי כיכר הירדן אשר מרדו באשור.
בדברי חז"ל

בתלמוד נאמר כי אמרפל אינו אלא נמרוד, והאמוראים רב ושמואל נחלקו אודות שני שמותיו אלו: ”רב ושמואל, חד אמר: נמרוד שמו, ולמה נקרא שמו אמרפל? שאמר והפיל לאברהם אבינו בתוך כבשן האש. וחד אמר: אמרפל שמו, ולמה נקרא שמו נמרוד? שהמריד את כל העולם כולו עליו [=על ה'] במלכותו.”
בספר הישר מובא ביאור אחר לשינוי השמות אמרפל-נמרוד: ”ויקראו כל עבדי נמרוד ושריו את שמו אמרפל, לאמר כי נפלו כל שריו וכל אנשיו בבניין המגדל, ועל אודותיו”, כאשר הכוונה היא לכישלון בניית מגדל בבל, שאף את בנייתו מייחס הספר לנמרוד.
בתרבות

שמו של הנבל הראשי בספר אדון הטלקינזיס הוא אמרפל. מופיע גם כדמות מרכזית ב"הלב הקבור" וב"הלשון נושלה" לשמעון אדף.
ראו גם

אריוך
כדרלעומר
תדעל
הערות שוליים

↑  פנחס ארצי, עולם התנ"ך: בראשית, תל אביב, דוידזון עתי, 1993, עמ' 103.
↑  Micael Roaf, Cambridge Atlas of Archaeology - king lists p.111 and pp.108-123.
↑  יוסף בן מתתיהו, קדמוניות היהודים, ירושלים, מוסד ביאליק, 2002, עמ' 19.
↑  תלמוד בבלי, מסכת עירובין, דף נ"ג, עמוד א'.
↑  ספר הישר, ירושלים תשט"ו, עמ' 28.
אספידורינכוס

| אספידורינכוס |
| --- | --- |

תקופה
יורה תיכון - קרטיקון תחתון
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Aspidorhynchiformes
משפחה:: Aspidorhynchidae
סוג:: אספידורינכוס
שם מדעי
 Aspidorhynchus

אספידורינכוס (שם מדעי: Aspidorhynchus; מיוונית: "aspís" - "מגן", "rhúnkhos" - "חוטם") הוא סוג של דג טורף קדום מהמחלקה מקריני סנפיר, אשר התקיים במשך היורה עד הקרטיקון התחתון. הממצאים המאובנים שלו התגלו באירופה, אנטארקטיקה והקריביים.
הסוג תואר למדע בידי החוקר השווייצרי-אמריקאי לואי אגאסי ב-1833. במקור שייכו אותו לקבוצת זאבי הנהרות אך בהמשך הופרד עקב הבדלים גדולים. כיום הסוג משויך לסדרה העתיקה Aspidorhynchiformes, הקרובה מעט לאיכתיודקטידיים ואינה שייכת לקבוצה כליל-גרמיים, בה מרבית דגי הגרם המודרניים.
תיאור

דג קדום זה היה בעל מבנה גוף זרים ומהיר שמזכיר במראהו את דגי התנין המודרניים וכמותם היה בעל חוטם מוארך. חלק מהמינים הגיעו לאורך של 85 ס"מ אך אחרים הי קטנים בהרבה.
דג זה היה שחיין חזק שכנראה ניזון מדגי גרם קטנים והיו לו לסתות ארוכות כמו של דגי מקור כשהלסת העליונה דמתה למקור והתחתונה הייתה קצרה בהרבה, אך הייתה מכוסה בשיניים חרוטיות. הוא היה בעל קשקשים כבדים ובעל זנב שרירי ביותר. ככל הנראה הדג חי בים הפתוח וניזון מלהקות דגים אותם צד במהירות עם לסתותיו.
ידוע מאובן של דג זה אשר נתקע בתוך קרום הכנפיים של רמפורינקוס, מה שגרם למותם של שניהם עקב הסתבכות. תקרית זו כנראה נגרמה מתקיפה תחתונה של הדג אחרי הפטרוזאור שהיה בעת דיג. עם זאת התקיפה גרמה להסתבכות הרמפרורינקוס במורד גרונו של הדג ובכך גרמה למות שניהם.
מינים

בסוג זה נכללים כיום 8 מינים, אם כי כמה חוקרים מכלילים חלק מהמינים בסוגים דומים כמו Belonostomus או Vinctifer:
Aspidorhynchus acutirostris
?Aspidorhynchus antarcticus
Aspidorhynchus arawaki
Aspidorhynchus crassus
Aspidorhynchus euodus
Aspidorhynchus fisheri
Aspidorhynchus ornatissimus
Aspidorhynchus sanzenbacheri
חלק מהחוקרים כוללים בסוג גם את המין A. montissancti שהתגלה בסלובניה.
הערות שוליים

↑  López-Arbarello, Adriana; Schröder, Kerstin M. (June 2014). "The species of Aspidorhynchus Agassiz, 1833 (Neopterygii, Aspidorhynchiformes) from the Jurassic plattenkalks of Southern Germany". Paläontologische Zeitschrift. 88 (2): 167–185. doi:10.1007/s12542-013-0187-z. ISSN 0031-0220. S2CID 84101462.
אנגיוטנסין

אנגיוטנסין הוא פפטיד המשמש כהורמון, בעיקר בתחום משק הנוזלים בגוף. השפעתו המרכזית היא בהגדלת כמות הנוזלים בגוף.
הפפטיד הפעיל ביולוגית נקרא אנגיוטנסין II. תחילה, מופרש פפטיד שאינו פעיל (פרוקורסור), בעיקר מהתאים ההפטוציטים שבכבד, שנקרא אנגיוטנסינוגן (AGT). זהו סוג של גלובולין המורכב מ-452 חומצות אמינו.
לפרוטאזה האספרטילית רנין המופרשת מתאי הכליה אתר חיתוך ספציפי בצד האמיני של AGT שלאחריו נשאר פפטיד בעל 10 חומצות אמינו בשם אנגיוטנסין I ‏(ANG1). האנזים ACE חותך שתי חומצות אמינו מ-ANG1, וכך נוצר הפפטיד אנגיוטנסין II ‏(ANG2) בעל 8 חומצות אמינו.
זמן מחצית חיים במחזור הדם הוא 30 שניות בעוד שברקמות יכול להגיע עד חצי שעה.
בפירוק ANG2 נוצרים פפטידים קצרים יותר בעלי פעילות נמוכה בהרבה.
הגברת הפרשת אלדוסטרון מבלוטות יותרת הכליה
עידוד הפרשת ADH מהנוירוהיפופיזה
הגברת תחושת הצמא
דיכוי הפרשה של רנין מתאי הכליה
כיווץ כלי דם להעלאת לחץ דם
Asp-Arg-Val-Tyr-Ile-His-Pro-Phe
הערות שוליים

| --- | --- |
בקרת זהויות :  NLI: 987007294852705171  BnF: cb11974458p (data)  LCCN: sh85005038  NDL: 00562813
אלכסנדרו לפושניאנו

אלכסנדרו לפושניאנו (ברומנית: Alexandru Lăpuşneanu, מכונה לעיתים על ידי היסטוריונים אלכסנדרו הרביעי לפושניאנו; שמו לפני הכתרתו היה פטרו סטולניקול (Petru Stolnicul), כלומר פטרו הסטולניק), היה שליט נסיכות מולדובה בין השנים 1552-1561 ובין 1564–1568.
רקע משפחתי ומלוכתו הראשונה

נולד תחת השם פטרו או פטריה (Petrea) והיה, ככל הנראה, בן מחוץ לנישואים של בוגדאן השלישי שכונה גם בוגדאן בעל העין האחת, שליט מולדובה ואחיו של פטרו רארש. אמו הייתה אנסטסיה, ככל הנראה ילידת האזור לפושנה. פטרו עלה בהיררכיה של הדרגטורים המולדבים לדרגת סטולניק וגלה לפולין בימי מלכותו של שטפאן רארש יחד עם בויארים מורדים אחרים. בפולין, בחסות הווייווד של בלז, שנייאבסקי, ובתמיכת המלך זיגמונד השני אוגוסט הם קשרו קשר להדיח את שטפאן רארש מכס מולדובה. הקבוצה עמדה בקשר עם נציגים של ההבסבורגים (הגנרל קסטלדו בטרנסילבניה) ועם בויארים שנשארו בארץ שהצליחו ב 1 בספטמבר 1552 לרצוח את השליט שטפאן רארש שמלך שם מזה שנתיים. אולם להפתעתם של הקושרים מפולין, הבויארים במולדובה החליטו, בהשפעת אלמנתו של פטרו רארש, אלנה קתרינה לבית ברנקוביץ, להעלות לשלטון את הבויאר יואן ז'ולדיה. הלה היה גבר טוב מראה, אמנם ללא יחוס מלכותי, אבל אלנה קתרינה התכוונה לחתנו עם בתה, רוקסנדה ולהמליכו כשליט עד שבנה הקטן, קונסטנטין רארש, יגיע לבגרות.
הפולנים והבויארים שנמצאו בקרקוב זעמו על תוכניותיה של אלנה קתרינה והזדרזו לקיים טקס מיוחד בעיר טרמבובלה (כיום טרבובליה שבאוקראינה) ולהכתיר בו כשליט את פטרו סטולניקול תחת השם "אלכסנדרו לפושניאנו" - על שם אזור מולדתו, לפושנה. השליט הטרי ערך ב-5 בספטמבר 1552 ,בישוב בקוטה, מכתב שבועת אמונים למלך פולין, ועבר אחר כך לתחום מולדובה, יחד עם תומכיו ועם כמה מאות פרשים פולנים (לפי מקורות אחדים 300, לפי אחרים 700).
שליחיו ובראשם הוורניק יואן מוצוק עצרו את יואן ז'ולדיה במחנה שיפוטֶה, על נהר ז'ז'יה, בדרך לחתונתו בעיר הבירה סוצ'אבה. ז'ולדיה נענש על ידי כריתת אפו ונשלח למנזר. בהמשך, נרצחה הנסיכה אלנה קטרינה וב-12 בספטמבר 1552 נכנס אלכסנדרו לפושניאנו לסוצ'אבה כשליט יחיד של מולדובה. 
במקום ז'ולדיה,  לפושניאנו היה זה שנשא לאשה את הנסיכה רוקסנדה, בתו של פטרו רארש, ועל ידי כך חיזק את יחוסו לשושלת מושאט. 
ב-22 ביוני 1553 (בחרלאו) חזר לפושניאנו על שבועת האמונים למלך פולין זיגמונד אוגוסט שעזר לו לעלות לשלטון.
השער העליון, המעצמה השלטת בבלקן, לא ראה בעין יפה את קשריו של לפושניאנו עם פולין ולכן בשנת 1552 הורה לו לוותר על כס המלכות ולבוא לאיסטנבול. אבל לפושניאנו הצליח לבסוף להימנע מכך ולקנות את רצונם הטוב של העות'מאנים על ידי משלוח כספים רבים ומתנות יקרות-ערך.
ב-18 בספטמבר 1561 הודח על ידי קנוניה של אצילים מקומיים והתערבות צבאית של שכירי חרב שהביאה לשלטון את ההרפתקן ממוצא יווני יואן יאקוב הראקליד הידוע גם כ"דספוט וודה".
מלוכתו השנייה

אחרי נפילתו של הראקליד והמלוכה קצרת הימים של שטפאן טומשה, כבש מחדש לפושניאנו את השלטון במרץ 1564, כשהוא נתמך על ידי הטורקים. על מנת לקנות את עזרתם שילם 200,000 מטבעות זהב. טומשה נמלט לפולין עם כמה מהבויארים שתמכו בו, אך הוצא שם להורג על ידי הפולנים כעונש על רציחתו של דימיטרי וישניוויצקי. 
בעת מלוכתו השנייה, התנקם לפושניאנו באכזריות בבויארים שבגדו בו. במלוכתו השנייה היו יחסיו עם שליט טרנסילבניה ועם פולין מתוחים. טרנסילבניה לא החזירה לו את המצודות צ'יצ'או ו צ'טאטיה דה באלטה ושלחה תגבורת קטנה לעזרת השליט היריב טומשה בעת המצור על סוצ'אבה. פרט לכך מצאו בה מקלט הרבה מהטוענים לכס מולדובה שהטרידו את מנוחתו של לפושניאנו: בוגדאן, שהתיימר להיות בנו של פטרו רארש, עוד אדם שנודע כקרול דספוט והבויאר סאבה מֶזגֶה שכינה עצמו "שטפאן". לפי קובלנה של מלך פולין אל הסולטאן הטורקי, לפושניאנו הוציא להורג כמה סוחרים פולנים והפקיע את סחורותיהם.
לדברי הכרוניקה של אורקה, נכנע אלכסנדרו לפושניאנו לדרישות הסולטאן הטורקי והרס את המצודות העיקריות של הנסיכות, אם כי המידע הזה שנוי במחלוקת. ההיסטוריון ק.ק.ג'ורסקו סבור כי או שהשליט העמיד פנים שעשה זאת או שהחריב רק כמה מצודות בעלות חשיבות משנית כמו אורחיי, רומן וקרצ'ונה.
נישואיו וצאצאיו

מנישואיו לרוקסנדרה לבית מושאט נולדו לו שני בנים:
בוגדאן לפושניאנו
שטפאן – שנפטר אחרי 1606 ברוסיה
מקשרים שונים מחוץ לנישואים נולדו לו כמה ילדים "לא חוקיים":
ארון הטיראן, שליט מולדובה
פטרה הקוזק, שליט מולדובה
איליה או איליאש, שליט שלא בפועל של ולאכיה (מרץ 1591) ואביו של אלכסנדרו איליאש, שליט ולאכיה ושליט מולדובה
פטרו - שנמלט בשנת 1569 לאיסטנבול וטען לכתר מולדובה בשנים 1571 ו-1578
הערות שוליים

↑  Gh.Pungă ע' 14
↑  Gh.Pungă ע' 17
| --- | --- |
בקרת זהויות :  NLI: 987007299600905171  GND: 119083647  ISNI: 0000 0000 6702 7196  LCCN: n84189199  VIAF: 70340546   WorldCat (עם VIAF): 70340546
Dolls (מיני-אלבום)

Dolls (בעברית: בובות) הוא מיני-אלבום הבכורה של הזמרת-יוצרת הפיליפינית-אמריקאית בלה פורץ'. האלבום יצא לאור ב-12 באוגוסט 2022, על ידי חברת התקליטים וורנר רקורדס.
רשימת רצועות

| Dolls> מס' | Dolls> שם | Dolls> משך | Dolls>  | Dolls>  | Dolls>  | Dolls>  | Dolls>  | Dolls>  | Dolls>  |
| --- | --- | --- | --- | --- | --- | --- | --- | --- | --- |
| 1. | Build a Bitch  | 2:02 |  |  |  |  |  |  |  |
| 2. | Dolls  | 2:12 |  |  |  |  |  |  |  |
| 3. | Living Hell  | 2:54 |  |  |  |  |  |  |  |
| 4. | No Mans Land (בהשתתפות גריימס)   | 2:08 |  |  |  |  |  |  |  |
| 5. | Villain  | 2:25 |  |  |  |  |  |  |  |
| 6. | Inferno (ביחד עם סאב ארבן)   | 2:13 |  |  |  |  |  |  |  |
| משך כולל: | משך כולל: | 14:21 |  |  |  |  |  |  |  |
הערות שוליים

↑ Release formats for Dolls on July 16, 2022:
"Dolls Digital Download". Bella Poarch Official Store. נבדק ב-16 ביולי 2022. {{cite web}}:  (עזרה)
"Dolls". Apple Music (US). 16 ביולי 2022. נבדק ב-16 ביולי 2022. {{cite web}}:  (עזרה)
אליפות האמריקות בכדורסל 2011

| --- | --- |
 תאריך התחלה:  30 באוגוסט 2011
 תאריך סיום:  11 בספטמבר 2011
 מספר משתתפות:  10
 מארחת:  ארגנטינה ארגנטינה
 ערים מארחות:  מאר דל פלאטה
 זוכה:   ארגנטינה
 השחקן המצטיין:  ארגנטינה לואיס סקולה
 מלך הסלים:  ארגנטינה לואיס סקולה  21.4 למשחק
 מלך הריבאונדים:  הרפובליקה הדומיניקנית ג'ק מייקל מרטינז  12.1 למשחק
 מלך האסיסטים:  ונצואלה גרוויס וסקז  5.8 למשחק
 האתר הרשמי
 → 20092013 ←
 
אליפות האמריקות בכדורסל 2011 היא תחרות כדורסל שהתקיימה במאר דל פלאטה, ארגנטינה בחסות פיב"א. הייתה זו התחרות ה-15 של טורנירי אליפות האמריקות בכדורסל. בטורניר זכתה נבחרת ארגנטינה המארחת לאחר שגברה במשחק הגמר בתוצאה 75-80 על ברזיל.
הנבחרות שהעפילו

| ‏דרום אמריקה | צפון אמריקה | ‏אמריקה המרכזית |
| --- | --- | --- |
|   ארגנטינה (מארחת)   ברזיל   אורוגוואי   ונצואלה   פרגוואי  |   קנדה  |   קובה   הרפובליקה הדומיניקנית   פנמה   פוארטו ריקו  |
ההגרלה

עשר הנבחרות שהעפילו לטורניר חולקו לחמישה דרגים, בני שתי נבחרות כל אחד, על פי דירוג פיב"א. מכל אחד מהדרגים הוגרלה נבחרת אחת לבית א' ואחת לבית ב'.
| דרג 1 | דרג 2 | דרג 3 | דרג 4 | דרג 5 |
| --- | --- | --- | --- | --- |
|   ארגנטינה (3)   ברזיל (16) |   קנדה (23)   פוארטו ריקו (15) |   הרפובליקה הדומיניקנית (30)   אורוגוואי (25) |   פנמה (28)   ונצואלה (22) |   קובה (ל.ד)   פרגוואי (ל.ד) |
ל.ד - לא דורגה
מבנה הטורניר

עשר הנבחרות שהעפילו לטורניר חולקו בשלב הראשון לשני בנים בני חמש נבחרות כל אחד. ארבע הנבחרות הטובות ביותר בכל בית העפילו לסיבוב השני בו שיחקה כל נבחרת מול ארבע הנבחרות שהעפילו מהבית המקביל. הניקוד מהסיבוב הראשון נצבר גם לסיבוב השני, מלבד תוצאות המשחק מול הקבוצה שהודחה בסיבוב הראשון. ארבע הנבחרות שדורגו ראשונות בסיבוב השני העפילו לחצי גמר הטורניר.
שתי הקבוצות ששיחקו במשחק הגמר העפילו אוטומטית למשחקי אולימפיאדת לונדון (2012), ואילו שלוש הקבוצות שדורגו אחריהם בטורניר, שיחקו בטורניר המוקדמות של המשחקים האולימפיים, בו משתתפות 12 נבחרות מרחבי העולם, כששלוש מהן מעפילות אף הן אל המשחקים האולימפיים.
סיבוב ראשון > בית א'

|  | מדינה | משחקים | ניצחונות | הפסדים | סלים | הפרש | נקודות |
| --- | --- | --- | --- | --- | --- | --- | --- |
| 1. |  הרפובליקה הדומיניקנית | 4 | 3 | 1 | 333 - 296 | 37+ | 7 |
| 2. |  ברזיל | 4 | 3 | 1 | 328 - 302 | 26+ | 7 |
| 3. |  ונצואלה | 4 | 2 | 2 | 381 - 351 | 30+ | 6 |
| 4. |  קנדה | 4 | 2 | 2 | 312 - 306 | 6+ | 6 |
| 5. |  קובה | 4 | 0 | 4 | 274 - 373 | 99- | 4 |
סיבוב ראשון > בית ב'

|  | מדינה | משחקים | ניצחונות | הפסדים | סלים | הפרש | נקודות |
| --- | --- | --- | --- | --- | --- | --- | --- |
| 1. |  ארגנטינה | 4 | 4 | 0 | 341 - 248 | 93+ | 8 |
| 2. |  פוארטו ריקו | 4 | 3 | 1 | 348 - 266 | 82+ | 7 |
| 3. |  אורוגוואי | 4 | 2 | 2 | 271 - 287 | 16- | 6 |
| 4. |  פנמה | 4 | 1 | 3 | 287 - 352 | 65- | 5 |
| 5. |  פרגוואי | 4 | 0 | 4 | 259 - 353 | 94- | 4 |
סיבוב שני

| --- | --- |
: העפלה לחצי הגמר
: כרטיס לטורניר המוקדמות למשחקים האולימפיים.
: הדחה בסיבוב השני
|  | מדינה | משחקים | ניצחונות | הפסדים | סלים | הפרש | נקודות |
| --- | --- | --- | --- | --- | --- | --- | --- |
| 1. |  ברזיל | 7 | 6 | 1 | 585 - 493 | 92+ | 13 |
| 2. |  ארגנטינה | 7 | 6 | 1 | 602 - 473 | 129+ | 13 |
| 3. |  פוארטו ריקו | 7 | 5 | 2 | 571 - 523 | 48+ | 12 |
| 4. |  הרפובליקה הדומיניקנית | 7 | 4 | 3 | 539 - 543 | 4- | 11 |
| 5. |  ונצואלה | 7 | 3 | 4 | 652 - 641 | 11+ | 10 |
| 6. |  קנדה | 7 | 2 | 5 | 514 - 561 | 47- | 9 |
| 7. |  אורוגוואי | 7 | 1 | 6 | 482 - 560 | 78- | 8 |
| 8. |  פנמה | 7 | 1 | 6 | 496 - 496 | 151- | 8 |
שלב הנוק אאוט

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |


|  |   ברזיל | 83 |   |  |  |  |
|  |   הרפובליקה הדומיניקנית | 76 |   |  |  |  |
|  |  |  |   |  |  |  |
|  |  |  |   |  |  |  |
|  |  |  |   |  |   ברזיל | 75 |
|  |  |  |   |   |   ארגנטינה | 80 |
|  |  |  |   |   |  |  |
|  |  |  |   |   |  |  |
|  |   ארגנטינה | 81 |   |   |  |  |
|  |   פוארטו ריקו | 79 |   |   |  |  |
דירוג סופי

| --- | --- |
: העפלה אוטומטית לאולימפיאדת לונדון (2012).
: כרטיס לטורניר המוקדמות למשחקים האולימפיים.
| דירוג | קבוצה | מאזן |
| --- | --- | --- |
|  |  ארגנטינה | 9–1 |
|  |  ברזיל | 8–2 |
|  |  הרפובליקה הדומיניקנית | 6–4 |
| 4 |  פוארטו ריקו | 6–4 |
| 5 |  ונצואלה | 4–4 |
| 6 |  קנדה | 3–5 |
| 7 |  אורוגוואי | 2–6 |
| 8 |  פנמה | 2–6 |
| 9 |  קובה | 0–4 |
| 10 |  פרגוואי | 0–4 |
אנרגיה שאובה

מאגר המים של תחנת כוח הפועלת בטכנולוגיית אגירה שאובה בגלבוע, במהלך הבניה
אנרגיה שאובה (ידועה גם בשם אגירה שאובה, באנגלית: Pumped-storage hydroelectricity) הוא כינוי לאנרגיה הנשמרת בצורה של אנרגיה פוטנציאלית, בדרך כלל על ידי שאיבת מים ממאגר נמוך למאגר גבוה. בעת שנדרש השימוש באנרגיה זו, מופלים המים השאובים והאנרגיה הפוטנציאלית הופכת לאנרגיה קינטית ("אנרגיית מים", המשמשת בדרך כלל לייצור חשמל). דרך אחרת לנצל אנרגיה שאובה היא ארובת שרב.
עיתוי הייצור של האנרגיה החשמלית בשיטות השונות (כמו: מנועי בעירה חיצונית או פנימית, אנרגיה אטומית, אנרגיה סולארית, אנרגיית רוח) אינו מותאם לעיתוי בו נדרשת האנרגיה לשימוש (או שהתאמה כזו היא בלתי מעשית מבחינה כלכלית). בעוד ייצור האנרגיה לטובת תהליך השאיבה עלול להיות מזהם, האנרגיה השאובה בעצמה אינה גורמת לזיהום הסביבה ומאפשרת ניצול עודפי אנרגיה חשמלית בעת שאינם נדרשים ושימוש בעודפים אלה במועדי התצרוכת המוגברת.
אנרגיה שאובה בישראל

בעת התכנון הראשוני של המוביל הארצי, הציע שמחה בלאס לשלב במוביל מערכת של אנרגיה שאובה, על ידי שימוש בהפרש הגובה בין מאגר המים בכנרת ובין מאגר אשכול בעמק בית נטופה. הצעה זו לא יושמה, בין השאר, בשל אי-שילוב מערכת ייצור החשמל עם מערכת הובלת המים בישראל.
בשנת 1985, הציע משרד האנרגיה להקים מתקנים לייצור חשמל בשיטת אגירה שאובה כדי להחליף את טורבינות הגז ששימשו אז לייצור חשמל בשעות שיא הביקוש. שלושה אתרים נמצאו מתאימים: מבוא חמה, רמת פוריה והר ארבל, אך הפרויקט לא יצא לפועל.
על פי חוק משק החשמל משנת 1996 והתקנות שנקבעו על פיו בשנת 2005, הוקצו מכסות מסובסדות לייצור חשמל בשיטת אגירה שאובה בהיקף של 800 מגהווט.
משרד התשתיות הלאומיות נתן עד שנת 2009 ארבעה רישיונות להקמת תחנות כוח הפועלות בטכנולוגיית אגירה שאובה:
בצוק מנרה - לחברת "אגירה שאובה-אלקטרה" בהיקף של עד 200 מגה-ואט. הפרשי הגובה בין המאגרים - כ-760 מ'. בשנת 2011 פקע הרישיון לאחר שיזמיה לא עמדו בתנאי הרישיון. בשנת 2016 ניתן רישיון דומה, בהיקף של 340 מגה-ואט לפרויקט זה. באפריל 2021 הפרויקט יצא לדרך, תקופת ההקמה המוערכת של מתקן האגירה השאובה תתפרש על פני 62.5 חודשים והצפי לסיומה בשנת 2027, כאשר ההסכם הוא ל-20 שנה במכירת חשמל לחברת החשמל, שלפיו יקבל הפרויקט תשלום מחברת החשמל עבור עלות החשמל שתייצר תחנת הכוח, ומחיר קבוע עבור העמדת כושר הייצור שלה לרשות מנהל מערכת ייצור החשמל..
בגלבוע - לחברת "פי.אס.פי השקעות" בהיקף של עד 300 מגה-ואט. הפרשי הגובה בין המאגרים - כ-500 מ'. בשנת 2016 הוכנסה חברה מארצות הברית כשותפה בפרויקט.
במחצבת נשר (סמוך לחיפה) - לחברת "כלל תעשיות והשקעות" בהיקף של עד 200 מגה-ואט. הפרויקט בוטל בגלל התנגדות של עיריית נשר.
בכוכב הירדן, בין מושב מולדת וקיבוץ גשר, על ידי "תהל אנרגיית מים" וחברת הבת שלה לפרויקט זה "כוכב אגירה שאובה בע"מ", בהיקף של 340 מגהווט.
בתחילת 2017 החליטה רשות החשמל שלא להגדיל את מכסת ייצור החשמל מאנרגיה שאובה, בין השאר מפני שהן יקרות מתחנות הפועלות בפסגת שיא הדרישה, המותאמות להפעלה לטווח קצר, ובגלל הצפי לכניסת מצברים אוגרי חשמל לשימוש המוני.
באופן תאורטי אילו ניתן היה לנצל את הפרשי הגובה בין קרקעית המכתש הקטן לים המלח הסמוך אליו (כ-400-500 מטר) היה אפשר לאגור במערכת אגירה שאובה כזו כמות אנרגיה שהייתה יכולה לספק את כל תצרוכת החשמל של ישראל במשך שבוע ממוצע.
הערות שוליים

↑  משרד האנרגיה מבקש להקים תחנות כוח שיופעלו בכוח מים, מעריב, 8 ביולי 1985
↑  בג"ץ 6832/16 אלומיי אגירה שאובה (2014 (בע"מ נ' שר התשתיות הלאומיות, האנרגיה והמים, ניתן ב־17 בינואר 2017, סעיף 6
↑  גלית שפיר, גם בצוק מנרה יופק חשמל באמצעות אנרגיה שאובה, באתר כלכליסט, 31 במרץ 2009
1 2  אבי רפא, אנרגיה שאובה: יעד חדש בתחום ייצור החשמל הפרטי בישראל, אתר תשתיות, 4 באוקטובר 2011
↑   יורם גביזון, אלומיי ואמפא יקימו פרויקט אגירה שאובה בצוק מנרה ב-450 מיליון דולר, באתר TheMarker‏, 1 בספטמבר 2016
↑  אביב לוי, עמירם ברקת, ‏דרישת התשלום של רמ"י גרמה לאלומיי להקפיא פרויקט אגירה שאובה של 1.4 מיליארד שקל בצוק מנרה, באתר גלובס, 11 בנובמבר 2019
↑  גולן חזני, שיכון ובינוי ואלקטרה מוכרות 49% ממניות תחנת הכוח בגלבוע המבוססת על שאיבת מים, באתר כלכליסט, 30 במרץ 2016
↑   אבי בר-אלי, הסינים נכנסים גם לאנרגיה: יקימו תחנת כוח בכוכב הירדן, באתר TheMarker‏, 28 באפריל 2015
↑  ליאור גוטמן, סינו היידרו הסינית וג'נרל אלקטריק יבנו תחנת כוח ירוקה לתהל והאצ'יסון, באתר כלכליסט, 9 באפריל 2016
↑  החלטת הרשות לשירותים ציבוריים – חשמל מישיבה מס' 412 מיום 2 בספטמבר 2013
↑  נתי יפת, ‏רשות החשמל לא תגדיל את מכסת החשמל בתחנות הידרו-אלקטריות, באתר גלובס, 24 בינואר 2017
| אנרגיה מתחדשת |
| --- | --- | --- |
| אנרגיה סולארית | תא פוטו-וולטאי • פאנל סולארי • מגדל שמש • טורבינה סולארית • ארובת שרב (טכנולוגיה מוצעת) • בריכת שמש • דוד שמש • לייזרים שאובי-שמש • הליוסטט • תנור שמש |  |
| אנרגיית רוח | טורבינת רוח • טחנת רוח |  |
| אנרגיית מים | אנרגיה הידרואלקטרית • תחנת כוח הידרואלקטרית • אנרגיית גלים • אנרגיית גאות ושפל • טחנת מים • מבטשה • אנרגיה שאובה |  |
| כוחות נוספים | דלק ביולוגי (ביו דיזל) • ביוגז • אנרגיה גאותרמית |  |
| --- | --- |
בקרת זהויות :  NLI: 987007548548905171  GND: 4176364-6  LCCN: sh85109063  LNB: 000326663  NDL: 01172748  NKC: ph316242
אלכסנדרו מירודן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  5 ביוני 1927 בודיאסה, מחוז ארג'ש, חבל מונטניה, ממלכת רומניה 
 פטירה:  10 במרץ 2010 (בגיל 82) תל אביב-יפו, ישראל 
 שם לידה:  אלכסנדרו זיסו זלטמן
 מדינה:  רומניה, ישראל 
 שפות היצירה:  רומנית 
 
אלכסנדרו מירודן (ברומנית: Alexandru Mirodan‏, 5 ביוני 1927 - 10 במרץ 2010) היה שם העט של הסופר, המחזאי, המתרגם והעורך הרומני-ישראלי אלכסנדרו זיסו סלטמן Alexandru Zissu Saltman שעלה לישראל בשנות ה-70 של המאה ה-20.
ביוגרפיה

מירודן נולד במשפחה יהודית בכפר בודֶאָסָה (Budeasa), מחוז ארג'ש, רומניה. הוריו היו הרמן זלטמן, רואה חשבון, ואמו - נטי לבית טירר. הוא סיים לימודים תיכוניים בבוקרשט ולימודים אוניברסיטאיים בפקולטה לספרות ופילוסופיה של אוניברסיטת בוקרשט. הוא עבד כעיתונאי, עורך, מחזאי ומתרגם. הוא ערך בכתבי העת Tinereţea (הנעורים), Tânărul muncitor (הפועל הצעיר), Scânteia tineretului (ניצוץ הנוער) וכתב גם עבור כתבי העת העיתון הספרותי, România Liberă (רומניה חופשית), Scânteia (הניצוץ), Contemporanul (בן זמננו), Teatrul (התיאטרון), Sportul popular (הספורט העממי), Informaţia Bucureştiului (המידע של בוקרשט), Flacăra (הלהבה) ועוד. הוא היה מזכיר המערכת של "גאזטה ספרותית", עורך של "תיאטרון" ובישראל עורך, מנהל ומוציא לאור של הירחון בשפה הרומנית מינימום (Minimum).
ב-1956, המחזה של מירודן, "העיתונאים", הוצג בתיאטרון הלאומי, בבוקרשט וזכה להצלחה גדולה מאוד, יותר מ-900 מופעים. ב-5 בינואר 1961 נחנך תיאטרון הקומדיה של בוקרשט (מירודן היה המזכיר שלו) עם מחזה של מירודן, "702 הנודע".
הוא פרסם את הקומדיות "מנהל מחלקת נשמות", ו"הלילה הוא יועץ טוב" וכתב את "המילון הלא קונבנציונלי של הסופרים היהודים בשפה הרומנית".
מירודן תרגם ספרים רבים מאוד לרומנית, במיוחד ספרות בלשית.
מירודן עלה לישראל בשנת 1977 ועבד בבית התפוצות, בתל אביב. במקביל לעבודתו המשיך ביצירתו הספרותית ופרסם בעיתונות הישראלית בשפה הרומנית.